CELEX: C2004/146/03
Language: lv
Date: 2004-05-29 00:00:00
Title: Lieta C-168/04: Prasība pret Austrijas Republiku, ko Eiropas Kopienu Komisija iesniedza 2004. gada 5. aprīlī

29.5.2004   
            
            
               LV
            
            
               Eiropas Savienības Oficiālais Vēstnesis
            
            
               C 146/2
            
         Prasība pret Austrijas Republiku, ko Eiropas Kopienu Komisija iesniedza 2004. gada 5. aprīlī
   (Lieta C-168/04)
   (2004/C 146/03)
   Eiropas Kopienu Tiesā 2004. gada 5. aprīlī izskatīšanai ir iesniegta prasība pret Austrijas Republiku, ko cēla Eiropas Kopienu Komisija, kuru pārstāv Dr. Barbara Eggers un Dr. Enrico Traversa, kas norādīja adresi Luksemburgā.
   Eiropas Kopienu Komisija prasījumi Tiesai ir šādi:
   
               —
            
            
               Austrijas Republika ir pārkāpusi tai atbilstoši EK līguma 49. pantam uzliktos pienākumus, ar 12. – 16. daļu § 18 AuslBG (Likums par ārvalstnieku nodarbināšanu) un 1. daļas 3. punktu FrG (Likums par nepilsoņiem) nesamērīgi ierobežojot trešo valstu darbinieku nosūtīšanu nolūkā sniegt pakalpojumus.
            
         
               —
            
            
               piespriest Austrijas Republikai atlīdzināt izdevumus.
            
         Pamati un galvenie argumenti
   Pakalpojumu sniedzējus, kas ir trešo valstu pilsoņi, trešo valstu darbinieku nosūtīšanā uz Austriju ietekmē trīs dažāda veida kontroles procedūras trīs dažādās Austrijas iestādēs. Tā Likums par ārvalstnieku nodarbināšanu (AuslBG) papildus vīzai atbilstoši Likumam par nepilsoņiem (FfG), ko izdot kompetents konsulāts, un ziņošanas procedūrai nolūkā pārbaudīt noteikumus par darba samaksu un darba apstākļiem atbilstoši Likumam par darba līgumu un piemērošanu (AVRAG), pieprasa reģionālajā Darba tirgus dienesta birojā iesniegt “ES nosūtīšanas apstiprinājumu”.
   I   ES nosūtīšanas apstiprinājums, 12. – 16. daļa § 18 AuslBG
   Prasība pēc ES nosūtīšanas apstiprinājuma atbilstoši 12. – 16. daļai § 18 AuslBG rada ierobežojumus pakalpojumu sniegšanas brīvībai Kopienā.
   Prasība pēc ES nosūtīšanas apstiprinājuma papildus vīzai atbilstoši FrG un ziņošanas procedūrai atbilstoši AVRAG nav saderīga ar Austrijas noteiktajiem mērķiem par ļaunprātīga darbaspēka izmantošanas apkarošanu un darbinieku aizsardzību.
   1.   Izvairīšanās no ļaunprātīgas izmantošanas
   Austrijas valdība pārkāpj samērīguma principu, jo priekšnosacījumu par darbinieku nosūtīšanu pakalpojumu sniegšanas brīvības ietvaros efektīvu kontroli var nodrošināt ar mazāk radikāliem pasākumiem.
   Saskaņā ar pamatotu dalībvalsts interesi pārbaudīt priekšnosacījumus pakalpojumus sniedzošā uzņēmuma darbinieku, kas ir trešo valstu pilsoņi, nosūtīšanai par pietiekamu varētu uzskatīt vīzas pieprasījumu. Jebkura papildus kontrole, kā šajā gadījumā ES nosūtīšanas apstiprinājums, ko izdot cita iestāde, nav pamatota.
   2.   Noteikumu par darba samaksu un darba apstākļiem ievērošana
   13. daļas 2. punkta § 18 AuslBG materiālie priekšnosacījumi, atbilstoši kuriem ES nosūtīšanas apstiprinājums tiek izsniegts tikai tad, ja ievēroti Austrijas noteikumi par darba samaksu un darba apstākļiem atbilstoši AVRAG, tāpat ir pamats nesamērīgai dubultkontrolei.
   Prasība pēc ES nosūtīšanas apstiprinājuma un ar to saistītais process nav saderīgi ar noteikto darbinieku aizsardzības mērķi, jo Austrijas Republikas rīcībā ir mazāk radikāli instrumenti.
   3.   Pastāvīgie darbinieki
   Ar 13. daļas 1. punktu § 18 AuslBG noteiktie priekšnosacījumi saistībā ar ES nosūtīšanas apstiprinājumu, kas izvirza prasību vismaz vienu gadu strādāt pie pakalpojuma sniedzēja vai būt ar to beztermiņa darba tiesiskajās attiecībās, ir atzīstama kā ne ar ko neattaisnojams pakalpojumu sniegšanas brīvības ierobežojums. Ļaunprātīgas izmantošanas apkarošana ir īstenojama arī ar ievērojami mazāk ierobežojošiem pasākumiem.
   II.   Atteikšanās izdot uzturēšanās atļauju, § 10, 1. daļa, 3. punkts FrG
   Atbilstoši § 10 1. daļas 3. punktam FrG uzturēšanās atļauja obligāti ir jāatsaka, ja darbinieks jau ir ieceļojis bez vīzas. Šis priekšraksts kavē nosūtīšanu pat, ja pakalpojumu sniedzējs var pierādīt likumības faktu, t.i., jau ir iesniedzis pieteikumu, ar kura palīdzību dalībvalsts var īstenot atbilstošo pārbaudi.
   Automātiska atteikšanās izdot uzturēšanās atļauju atbilstoši § 10 1. daļas 3. punktam FrG nav saderīga ar mērķi kontrolēt uzturēšanās tiesību priekšnosacījumus un tādējādi ir atzīstama par nepamatotu.
   § 10 3. daļā FrG paredzētā automātiskā atteikšanās izdot vīzu tikai formāli nelegālas ieceļošanas gadījumā ievērojami ietekmē pakalpojumu sniegšanas brīvību un padara to nepieejamu atsevišķos pakalpojumu sniegšanas sektoros. Kopienu tiesību pašreizējā stāvoklī Austrijas Republikas rīcībā saistībā ar vīzas izsniegšanas pirms ieceļošanas kontroli ir tikpat iedarbīgi, bet mazāk radikāli līdzekļi pārbaudīt to, vai trešās valsts pilsonis ieceļo ar mērķi sniegt pakalpojumus.